Ն Ե Ր Ա Ծ Ո Ւ Թ Յ Ո Ւ Ն

**ԱՇԽԱՏԱՆՔԻ ԸՆԴՀԱՆՈՒՐ ԲՆՈՒԹԱԳԻՐԸ**

**Թեմայի արդիականություն:** Միջոցառումը մարդու կամ մարդկանց կողմից կազմակերպըված հավաքույթ է, որը անցկացվում է նախորոք որոշված վայրում, ունի որոշակի տևողություն և նպատակ։

Հին ժամանակներից սկսաց մարդիկ միշտ կազմակերպել են տարբեր բնույթի մի-ջոցառումներ։ Սկզբնական շրջանում, երբ մարդիկ գիր չունեին միջոցառումների մասին տեղեկացնում էին բանավոր և այդ պատճառով մարդկանց քիչ բազմություն էր տեղեկա-նում այս կամ այն միջոցառման մասին։ Հետո ստեղծվեց գիրը, և մարդիկ սկսեցին նա-մակների և պաստառների միջոցով տեղեկություններ տարածել միջոցառումների մա-սին, ինչը ապահովում էր տեղեկացվածության ավելի մեծ մասշտաբներ։ 19-րդ դարից սկսած, երբ ստեղծվեցին ռադիոն, հեռուստատեսությունը և նմանատիպ այլ սարքերը՝ ինֆորմացիայի տարածման և մարդկանց իրազեկվածության աստիճանը կտրուկ աճ ապրեց։ Իսկ 20-րդ դարի 90-ականներից սկսած բուռն զարգացում ապրել ինտերնետը։ Այն ապահովում է ինֆորմացիայի տարածում գրեթե ամբողջ աշխարհով մեկ։ Ժամանակի ընթացքում ինտերնետից սկսեցի ավելի ու ավելի շատ մարդիկ օգտվել։ Դա են վկայում հետևյալ փաստերը՝

1. 2010թ․ ամբողջ աշխարհում ինտերնետից օգտվում էին 1,5մլրդ մարդ, իսկ 2015թ․ ինտերնետից օգտվողների քանակը դարձել 3,3մլրդ։
2. Ռադիոյի, հեռուստատեսության և կաբելային հեռուստատեսության հետ համեմատ ինտերնետը ամենաարագն է իր օգտատերերի քանակը հասցրել 50մլն (աղ․1) [1]։

Վերջին տարիներին ինտերնետի հետ միաժամանակ սկսեց վերելք ապրել վեբ հավելվածները, որոնց հիմքում ընկած է հենց ինտերնետը։ Վեբ հավելվածը հաճախորդ-սերվեր ծրագիր է, որտեղ որպես հաճախորդ հանդես է գալիս ցանցային դիտարկիչը կամ որ նույնն է բրաուզերը, իսկ որպես սերվեր՝ վեբ սերվերը։[2]

Այժմ մեծ տարածում է ստացել միջոցառումների մասին տեղեկատվություն տա-րածելը սոցիալական կայքերի միջոցով։ Օրինակ facebook.com սոցիոլոգիական կայքի օգնությամբ Գյումրու տեխնոլոգիական կենտրոնը, 2017թ․ հունվարի 25-ից մինչև 2017թ․

Աղ․1

|  |  |
| --- | --- |
| Ինֆորմացիոն միջավայրի 50մլն օգտատերի հասնելու տևողությունը | |
| **Ինֆորմացիոն միջավայր** | **տարիները** |
| **Ռադիո** | **38** |
| **Հեռուստատեսություն** | **13** |
| **Կաբելային**  **հեռուստատեսության** | **10** |
| **Ինտերնետ** | **5** |

նոյեմբերի 3 ընկած ժամանակահատվածում տարածել է 60 միջոցառման մասին ինֆոր-մացիա[3]։ Իսկ սոցիոլոգիական ցանցերի օգնությամբ ինֆորմացիայի տարածման բա-ցասական կողմը այն է, որ կան բազմաթիվ մարդիկ ովքեր չեն օգտվում սոցիալական կայքերից, բայց ակտիվ օգտվում են ինտերնետից և վեբ հավելվածներից և ցանկանում են միշտ տեղեկացված լինել միջոցառումների մասին: Ուստի արդիական է միջոցառում-ների տեղեկատվական ծառայության վեբ հավելվածի մշակումը։

**Մագիստրոսական թեզի նպատակն է՝** մշակել վեբ հավելված միջոցառումների տեղեկատըվական ծառայության համար։

**Հետազոտության խնդիրներ։** Նշված նպատակին հասնելու համար առաջադրվել ու լուծվել են հետևյալ հիմնական խնդիրները.

* Սերվերի հատվածում աշխատող տեխնոլոգիաների հետազոտում և դրանցից մեկ կամ մի քանի տեխնոլոգիայի ընտրում:
* Հաճախորդի հատվածում աշխատող տեխնոլոգիաների հետազոտում և դրանցից մեկ կամ մի քանի տեխնոլոգիայի ընտրում:
* Տվյալների բազաների հետազոտում և դրանցից մեկ կամ մի քանի տեխնոլոգիայի ընտրում;
* Վեբ հավելվածի աշխատանքի կառավարման ալգորիթմի և ծրագրի մշակում։

**Հետազոտության մեթոդներ։** Աշխատանքում օգտագործված են ռելացիոն տվյալ-ների բազաների, օբյեկտ-կողնորոշված, ֆունկցիոնալ, ասինխրոն, դեկլերատիվ ծրագրավորման ոճերի, ներկայացման կարգավիճակի փոխանցում (REST), մոդել-ներկայացում-կառավարիչ (MVC) և հաճախորդ-սերվեր ճարտարապետությունների մեթոդները։

**Աշխատանքի կառուցվածքը և ծավալը:** Հետազոտական աշխատանքը կազմված է ներածությունից, մեկ գլխից, եզրակացությունից, 19 անվանում պարունակող գրականու-թյան ցանկից: Հետազոտական աշխատանքի ընդհանուր ծավալը 26 էջ է՝ 1 աղյուսակ: Հետազոտական աշխատանքը գրված է հայերեն լեզվով: